stanford-oval/wikipedia huggingface dataset:
אסי דיין
חיים אישיים

אסי דיין היה בנם של הפעילה החברתית והפוליטית רות דיין ושל הרמטכ"ל והשר משה דיין, נכדו של הפוליטיקאי שמואל דיין. אחותו הייתה הפוליטיקאית והסופרת יעל דיין ואחיו היה הפסל אודי (אהוד) דיין.
לדיין ארבעה ילדים משלוש נשים: מנישואיו לאהרונה (מלקין) דיין נולדו הגלריסטית עמליה דיין (נולדה 1972), החיה ופעילה בארצות הברית והמסעדן אבנר דיין (נולד 1976), שמתגורר בתאילנד. בעקבות רומן עם השחקנית האיטלקייה אוגוסטה נוימן, שהתפתח על סט של צילומי סרט איטלקי, נולדה בתו אשת הטלוויזיה אסיה נוימן-דיין (נולדה 1981), המתגוררת באיטליה. מנישואיו לשחקנית קרוליין לנגפורד נולד בנו העיתונאי והסופר ליאור דיין (נולד 1983), שחי בתל אביב.
כמו כן היה נשוי (בנישואים אזרחיים) לתקופה קצרה לסמדר קילצ'ינסקי.
בין השנים 1989–2005 היה נשוי ברביעית לוורד טנדלר־דיין. בנובמבר 2024, עשור לאחר מותו, חשפה הזמרת מירי מסיקה כי היה ביניהם מעין-רומן.
בחודש יוני 2008 הצטלם בעירום מלא לעיתון ידיעות אחרונות לכתבת מיצג אותה הגדיר "המדינה זה אני", בה הוא השווה בין מצבו הפיזי והנפשי הרע לבין מדינת ישראל. כשבוע לאחר מכן, הזמין את כתב התרבות של ערוץ 10 לצלם בביתו הפרטי את מצבו הבריאותי והכלכלי המתרופף. דיין הצטלם על מיטתו ללא חולצה כאשר מסביבו יש לכלוך רב, שיניו התותבות מורכבות בצורה מרושלת, צלקת מניתוח גב שעבר צולמה מקרוב ושאריות אבקת קוקאין מונחות על קצה חוטמו. הריאיון עורר רעש ציבורי בעיקר סביב השאלה האם ערוץ 10 היה צריך לנצל את מצבו של דיין לטובת מדרוג טוב יותר. בערוץ טענו כי דיין הזמין את הריאיון על מנת שיעזרו לו ושבעקבות הריאיון עמו, ארגוני האמנים ומשרד התרבות חיפשו דרכים לעזור לדיין.
פילמוגרפיה חלקית > שנות השישים

"זורבה היווני" (1964) – שחקן
"הוא הלך בשדות" (1967) – שחקן
"סיירים" (1967) – שחקן
"היום בו נעצרו הדגים" (1967) – שחקן
"נאהבים לנצח" (1969) – שחקן
"חמישה ימים בסיני" (1969) – שחקן
"מותו של יהודי" (1969) – שחקן
פילמוגרפיה חלקית > שנות השבעים

"הבטחה עם שחר" (1970) – שחקן
"השמלה" (1970) – שחקן
"חצי חצי" (1971) – תסריטאי, מפיק ושחקן
"הזמנה לרצח" (1973) – במאי ותסריטאי
"שלושה ואחת" (1974) – שחקן
"חגיגה לעיניים" (1975) – במאי, תסריטאי ומפיק
"איזה יופי של צרות!" (1976) – במאי ותסריטאי
"גבעת חלפון אינה עונה" (1976) – במאי, תסריטאי ופזמונאי
"המכירה הכללית" (1976) – שחקן
"מזימות בירושלים" (1976) – שחקן
"מבצע יונתן" (1977) – שחקן
"קשר האורניום" (1978) – שחקן
"שלאגר" (1979) – במאי, תסריטאי, שחקן ופזמונאי
"רגעים" (1979) – שחקן
פילמוגרפיה חלקית > שנות השמונים

"מלך ליום אחד" (1980) – במאי ותסריטאי
"עם ישראל חי" (1981) – במאי ותסריטאי
"האיש שבא לקחת" (1981) – שחקן
"מירי" (1983) – שחקן
"בחינת בגרות" (1983) – במאי, תסריטאי ופזמונאי
"מאחורי הסורגים" (1984) – שחקן
"עד סוף הלילה" (1985) – שחקן
"בנות" (1985) – תסריטאי
"אירית עירית" (1985) – תסריטאי
"הטוב הרע והלא נורא" (1986) – במאי, תסריטאי, מפיק ושחקן
"הקרב על הוועד" (1986) – תסריטאי
"מחץ הדלתא" (1986) – שחקן
"הינשוף" (1988) – שחקן
"פוטו רומן" (1988) – תסריטאי ומפיק
פילמוגרפיה חלקית > שנות התשעים

"נשיקה במצ"ח" (1990) – תסריטאי
"דרך הנשר" (1990) – תסריטאי
"זמן אמת" (1991) – שחקן
"החיים על פי אגפא" (1992) – במאי, תסריטאי ופזמונאי
"מנת יתר" (1993) – תסריטאי
"זכרון דברים" (1995) – שחקן
"שמיכה חשמלית ושמה משה" (1995) – במאי, תסריטאי ופזמונאי
"מר באום" (1997) – במאי, תסריטאי ושחקן
"אין שמות על הדלתות" (1997) – שחקן
"לוויתן בחוף שרתון" (1997) – שחקן
"בן-גוריון" (1997) – תסריטאי ושחקן
"המדריך לכיסוי התחת" (1998) – במאי, תסריטאי ושחקן
"כאילו כלום לא קרה" (1999) – שחקן
פילמוגרפיה חלקית > העשור הראשון של המאה ה-21

"ההסדר" (2000) – שחקן
"אודות המוניטין" (2000) – שחקן
"זמזום" (2001) – שחקן
"בנות בראון" (2002) – שחקן
"השיבה מהודו" (2002) – שחקן
"שתיקת הצופרים" (2003) – שחקן
"חלומו של הנרי" (2003) – שחקן
"מדורת השבט" (2004) – שחקן
"אסתי המכוערת" (2004) – שחקן
"הבשורה על פי אלוהים" (2004) – במאי, תסריטאי ושחקן
"בטיפול" (2005–2008) – שחקן
"הדברים שמאחורי השמש" (2006) – שחקן
"פרשת השבוע" (2006) – שחקן
"למראית עין" (2006) – שחקן
"בקרוב יקרה לך משהו טוב" (2006) – שחקן
"חיי אהבה" (2007) – שחקן
"מסודרים" (2007) – שחקן
"רק כלבים רצים חופשי" (2007) – תסריטאי
"מדוזות" (2007) – שחקן
"חופשת קיץ" (2007) – שחקן
"כרמל" (2009) – שחקן
פילמוגרפיה חלקית > העשור השני של המאה ה-21

"החיים כשמועה" (2012) מיני-סדרת טלוויזיה אוטוביוגרפית – קריין ותסריטאי
"ד"ר פומרנץ" (2012) – במאי, תסריטאי ושחקן
"שחקן ספסל" (2012) – שחקן
"נקישה בדלת" (2013) – שחקן
"פיניטו לה קומדיה" (2019) – שחקן (הסרט היה בשלבי הפקה מספר שנים ויצא לאקרנים לאחר מותו של דיין)
כתביו > שירה

אוטוביוגרפיה זמנית (1960)
שם של ספר שירים (1994)
...אבל אהבה! (2012)
משורר לשעבר מנסה לשחזר (2018)
כתביו > רומן

תוכן העניינים (1989)
כתביו > מאמרים

כותב שורות אלו (1994)
כתביו > אוטוביוגרפיה

מר נפש (2014)
רידלי סקוט

| --- | --- |

רידלי סקוט, 2015
 לידה:  30 בנובמבר 1937 (בן 87) אנגליה סאות' שילדס, טיין אנד ויר, אנגליה, הממלכה המאוחדת 
 סוגה מועדפת:  סרט פעולה, סרט אימה, סרט מדע בדיוני
 מדינה:  הממלכה המאוחדת 
 תקופת הפעילות:  מ-1963 
 עיסוק:  במאי קולנוע ומפיק סרטים
 מקום לימודים:  הקולג' המלכותי לאמנות, לונדון  The Northern School of Art 
 יצירות בולטות:  הנוסע השמיני, בלייד ראנר, תלמה ולואיז, גלדיאטור, בלאק הוק דאון, להציל את מארק וואטני
 בן או בת זוג:  Giannina Facio (2015–?) 
 צאצאים:  ג'ייק סקוט, לוק סקוט, ג'ורדן סקוט 
 פרסים והוקרה:  פרס הוגו להצגה הדרמטית (1980, 1983)  היכל התהילה של המדע הבדיוני והפנטזיה (2007)  מפקד במסדר המלכותי עלווי  כוכב בשדרת הכוכבים בהוליווד  Knight Bachelor  מפקד מסדר האמנויות והספרות  פרס לזכר ג'ורג' פאל  פרס דוד דה דונטלו לבמאי הזר 
 פרופיל ב-IMDb
 
סר רידלי סקוט (באנגלית: Sir Ridley Scott; נולד ב-30 בנובמבר 1937) הוא במאי קולנוע ומפיק סרטים אנגלי, מהבמאים המשפיעים בהוליווד, ואחיו של הבמאי טוני סקוט.
חלק מסרטיו של סקוט ידועים כמצליחים או ידועים בתחומם, כגון "גלדיאטור" בתחום ההיסטוריה/פעולה, "הנוסע השמיני" בתחום המדע הבדיוני/אימה, או "בלייד ראנר" בתחום המדע הבדיוני. חלקם ידועים כבעלי סצנות אלימות מאוד ולעיתים אף קשות למראה, כשהבולטים במיוחד מקטגוריה זו הם "בלאק הוק דאון" ו"חניבעל". רידלי סקוט אחראי לכמה מהסרטים המצליחים והמעוטרים ביותר בהיסטוריה והוא עצמו נחשב לאחד המעוטרים בתולדות הקולנוע.
סקוט החל את הקריירה שלו כמעצב תפאורה ובמאי טלוויזיה לפני שעבר לפרסום, שם הוא חידד את כישורי הקולנוע שלו על ידי יצירת סרטי פרסומות מקוריים לטלוויזיה. עבודתו ידועה בסגנונה הוויזואלי. סקוט התפרסם גם כבמאי אחת הפרסומות המפורסמות ביותר בתולדות הטלוויזיה, כשביים ב-1984 את תשדיר הפרסומת למחשבי מקינטוש של חברת אפל, פרסומת ששודרה בזמן משחק הסופרבול - אירוע בעל צפיית שיא.
סקוט מגדיר את עצמו אתאיסט. ביולי 2018 הודיע שהוא יצור סרט המבוסס על הספר קיצור תולדות האנושות, שכתב ההיסטוריון הישראלי יובל נח הררי. אך הפרויקט בסופו של דבר לא יצא לפועל.
ביוגרפיה > תחילת דרכו

סקוט נולד ב-30 בנובמבר 1937 בסאות' שילדס, מחוז דורהאם, אנגליה, לאליזבת (לבית ויליאמס) ולקולונל פרנסיס פרסי סקוט. סקוט נולד זמן קצר לפני שהתחילה מלחמת העולם השנייה, וגדל במשפחה צבאית. אביו, היה קצין בחיל ההנדסה המלכותי, ונעדר מהבית במשך רוב חייו המוקדמים. אחיו הבכור, פרנק, הצטרף לצי הסוחר עוד כשהיה צעיר והיה לו מעט קשר איתו. במהלך תקופה זו המשפחה עברה למקומות שונים; הם התגוררו בקמברלנד וכן באזורים אחרים באנגליה, בנוסף לוויילס וגרמניה. אחיו הצעיר של סקוט, טוני, הפך גם לבמאי קולנוע. לאחר מלחמת העולם השנייה משפחת סקוט חזרה למחוז דורהאם ובסופו של דבר התיישבה בהרטבורן, פרבר של העיר סטוקטון און טיז.
סקוט למד בקולג' המלכותי לאמנות בלונדון, כתב במגזין הקולג' ARK ועזר בהקמת המחלקה לקולנוע. כפרויקט גמר הוא עשה סרט קצר בשחור-לבן, "Boy and "Bicycle, בכיכובו של אחיו הצעיר וגם אביו. בפברואר 1963 זכה סקוט בתואר "מעצב" עבור תוכנית הטלוויזיה של ה-BBC "הערב". לאחר סיום לימודיו בשנת 1963, הוא קיבל עבודה כמעצב תפאורה מתלמד ב-BBC, מה שהוביל לעבוד על סדרת המשטרה הפופולרית Z-Cars, וסדרות המדע הבדיוני "Out of the Unknown". במקור הוטל עליו לעצב את הסדרה השנייה של דוקטור הו, "הדאלקים", אשר הייתה כרוכה ביצירת היצורים המוכרים של הסדרה. עם זאת, זמן קצר לפני שהיה אמור להתחיל לעבוד הוא הוחלף, בגלל קונפליקט בלוחות הזמנים עם פרויקטים אחרים שלו. בשנת 1965 החל לביים פרקי סדרות טלוויזיה שונות ב-BBC.
ביוגרפיה > רידלי סקוט אסוציאייטס

בשנת 1968 הקימו רידלי וטוני סקוט את "רידלי סקוט אסוציאייטס" (Ridley Scott Associates), חברה להפקת סרטים ופרסומות. סקוט עבד לצד אלן פרקר, יו האדסון והצלם יו ג'ונסון, והפיק פרסומות רבות במהלך שנות ה-70, כולל פרסומת ללחם משנת 1973, "Bike Round" שנבחרה לפרסומת האהודה בבריטניה, בסקר שנערך בשנת 2006. בשנות השבעים המותג שאנל מספר 5 נזקק להחייאה, לאחר שתויג בשוק כהמוני ופסה. בבימויו של סקוט בשנות השבעים והשמונים, הופקו סדרת פרסומות מצליחה לטלוויזיה עבור שאנל, שהיו בעלי ערכי הפקה של פנטזיה ופיתוי סוריאליסטים.
חמישה מבני משפחת סקוט הם במאים, וכולם עבדו בחברה. אחיו טוני היה במאי קולנוע מצליח שקריירה שלו נמשכה יותר משני עשורים; בניו ג'ייק ולוק הם במאי פרסומות מוערכים, כמו גם בתו ג'ורדן סקוט. ג'ייק וג'ורדן עובדים מלוס אנג'לס; לוק ממוקם בלונדון. ב-1995 נרכשו אולפני הקולנוע "שפרטון" על ידי קונסורציום בראשות רידלי וטוני סקוט, אשר שיפץ את האולפנים תוך הרחבה ושיפור שטחם.
ביוגרפיה > רידלי סקוט אסוציאייטס > פרסומת למקינטוש

בשנת 1984 ביים סקוט סרטון פרסומת של חברת אפל, לקראת השקתו של מחשב המקינטוש. הסרטון עלה לאוויר פעמיים: פעם אחת מוקדם מספיק כדי להיכנס לתחרות הפרסומות של אותה שנה, ופעם שנייה במהלך שידורי הסופרבול, שהיה זמן צפיית שיא בטלוויזיה האמריקאית. הפרסומת הייתה כל כך אפקטיבית וזכירה – שצופים רבים זוכרים אותה טוב יותר מאשר את משחק הפוטבול.
התסריט מנסה לדמות את עלילת הספר "1984" של ג'ורג' אורוול. בתשדיר מוצג בפני הצופים אצטדיון ענק מלא בגלוחי ראש בלבוש אחיד מביטים במסך שעליו נראה "האח הגדול", ראש המפלגה בספר, כשהוא נושא נאום ניצחון על הצלחתם לדכא את מרידות המחשבה, ושכעת כולם חושבים בצורה שאותה תכננה המפלגה. במקביל לתמונות אלו נראית אישה המתפרצת להיכל כשחיילים רודפים אחריה ומנסים למנוע ממנה להיכנס. האישה בולטת בתוך הקהל בלבושה הצבעוני, בשיערה ובעורה השזוף. בשיא הפרסומת מיידה האישה פטיש על המסך ושוברת אותו, דבר הגורם לכל הצופים לפעור את פיהם בתדהמה ובחרדה. בסוף התשדיר הוצגה ההודעה שב-24 בינואר 1984 אפל תשיק את המקינטוש, כדי ששנת 1984 לא תראה כמו "1984".
פילמוגרפיה חלקית ותקציר הסרטים

"גלדיאטור 2" (2024) - סרט אפי, המשך עלילתי לסרט גלדיאטור (הראשון) משנת 2000.
"נפוליאון" (2023) - סרט אפי על חייו ומותו של הקיסר הצרפתי נפוליאון בונפרטה.
"בית גוצ'י" (2021) - עלילת הסרט מתארת את האירועים שהובילו לרציחתו של מאוריציו גוצ'י, ראש בית האופנה גוצ'י, בידי גרושתו, פטריציה רג'יאני.
"הדו-קרב האחרון" (2021) - סרט מותחן ודרמה תקופתית על ימי הביניים, המבוסס על רומן בעל שם דומה.
"אחרי המלחמה" - סרט דרמה המתרחש בגרמניה הכבושה לאחר מלחמת העולם השנייה (מפיק)
"כל הכסף שבעולם" (2017) - סיפור חטיפתו האמיתי של ג'ון פול גטי בן ה-16 וניסיונה הנואש של אימו המסורה גייל לשכנע את סבו המיליארדר לשלם את כופר עבורו.
"העלמות בפיניקס" (2017) – סרט אימה ומסתורין המבוסס על פרשת "אורות פיניקס".
"להציל את מארק וואטני" (2015) – סרט מדע בדיוני על אסטרונאוט הננטש על המאדים.
"אקסודוס: אלים ומלכים" (2014) – סרט אפי, על סיפור יציאת מצרים.
"היועץ" – (2013) - סרט המגולל את סיפורו של עורך דין, המוצא את עצמו מסתבך עם עולם סוחרי הסמים.
"רובין הוד" (2010) – בן האצילים החוזר ממסע הצלב השלישי למולדתו ומגלה כי השריף מנוטינגהאם מנסה להשתלט על הכס.
"גוף השקרים" (2008) - סרט העוקב אחרי נסיונותיהם של ה־CIA האמריקני והמודיעין הירדני לתפוס את "אל-סאלם", טרוריסט ידוע לשמצה.
"אמריקן גנגסטר" (2007) – סיפור חייו של פרנק לוקאס, גנגסטר אמיתי מהארלם, שהבריח הרואין לארצות הברית על מטוסי תובלה אמריקניים ששבו ממלחמת וייטנאם.
"שנה מופלאה" (2006) - קומדיה רומנטית.
"ממלכת גן עדן" (2005) – סרט העוסק במלחמה בין המוסלמים והצלבנים במאה ה-12.
"אנשי המזימות" (2003) - סרט פשע וקומדיה שחורה, המבוסס על ספר בעל אותו שם מאת אריק גארסיה.
"בלאק הוק דאון" (2001) – סרט מלחמה המבוסס על סיפורו של כוח עילית של צבא ארצות הברית בשנת 1993 בעיר מוגדישו שבסומליה במהלך מלחמת האזרחים במדינה, הסרט מתמקד בעיקר בפעולה שמסתבכת שבמהלכה הלוחמים הסומלים מצליחים להפיל 2 מסוקי בלאק הוק.
"חניבעל" (2001) – המשך לסרט זוכה פרס אוסקר "שתיקת הכבשים", בכיכובו של אנתוני הופקינס, המספר את סיפורו של הקניבל חניבעל לקטר.
"גלדיאטור" (2000) – ראסל קרואו מגלם מפקד נערץ בצבא הרומי שהופך לעבד גלדיאטור עקב מאבקי שלטון.
"ג'י איי ג'יין" (1997) – דמי מור מגלמת קצינה בחיל הים האמריקני המנסה להיכנס ליחידת הקומנדו האמריקנית ונאבקת בדעות צבאיות שובניסטיות.
"1492: מעבר לאופק" (1992) - כריסטופר קולומבוס מגלה את אמריקה.
"תלמה ולואיז" (1991) – מסען של תלמה (ג'ינה דייוויס), עקרת הבית המדוכאת, וחברתה לואיז (סוזן סרנדון) המלצרית הוא מסע של שחרור מהחברה הגברית הפטריארכלית. זהו "סרט דרך" של התפכחות לקראת מודעות עצמית, אשר במהלכו נאבקות הנשים בנורמות חברתיות באמצעים "גבריים".
"גשם שחור" (1989) – שני שוטרים במשטרת ניו יורק (מייקל דאגלס ואנדי גרסיה) עוצרים חבר יאקוזה וצריכים להסגיר אותו ליפן.
"בלייד ראנר" (1982) – סרט מדע בדיוני עתידני שהפך לסרט פולחן, בו משחק האריסון פורד.
"הנוסע השמיני" (1979) – מסרטי המדע הבדיוני/אימה הידועים ביותר, המציג קבוצת אנשים בחללית אשר מגלים כי מסתובב ביניהם חייזר רצחני.
ראו גם

ערכים על סרטי רידלי סקוט
הערות שוליים

↑  "קיצור תולדות האנושות" יעובד לסרט הוליוודי, באתר הארץ, 11 ביולי 2018
↑  זאב רב נוף, שאלה של כבוד, דבר, 3 במאי 1978
↑  הגיבור "זר" בכוכב הזר, מעריב, 6 בנובמבר 1979
↑  רחל נאמן, ביקורת קולנוע - שהחרדה מחבלת בעונג, כותרת ראשית, 14 באפריל 1983
להתאהב ברובוט נקבה - בלייד ראנר, קולנוע תל אביב, "העולם הזה", גיליון 2379 מ-6 באפריל 1983, עמוד 61
↑  דנה קסלר, ‏מה הפך את “בלייד ראנר" לאחד מסרטי המד"ב הטובים בהיסטוריה?, באתר מעריב אונליין, 3 באוקטובר 2017
יונתן אנגלנדר, הסרט הזה הוא תזכורת מעציבה למה שהוליווד העזה פעם לעשות, באתר הארץ, 25 ביוני 2022
↑  מאיר שניצר, מעקב גורלי, חדשות, 4 במאי 1988
זר שומר עלי, מעריב, 29 באפריל 1988
↑  מאיר שניצר, סרט - אופרה יפנית, חדשות, 11 בדצמבר 1989
↑  נסים דיין, ‏ישחקו הגברים נגד עינינו הסוטות, באתר גלובס, 24 במאי 2000נילי ברקן, ‏בידור סוחף, לא יותר, באתר גלובס, 4 ביוני 2000
↑  דר גולדמן, ‏בהוליווד, נהג כרומאי, באתר גלובס, 26 במרץ 2001
↑  אורי קליין, ניצחון הקונפורמיזם, באתר הארץ, 5 במרץ 2001
↑  סם אליס, בורא עולמות, באתר הארץ, 29 בספטמבר 2003
↑  פבלו אוטין, ‏מותח, מצחיק, מרגש ובעל סטייל, באתר גלובס, 29 במרץ 2004
↑  גורדון מור, רידלי סקוט שובר קופות, באתר הארץ, 9 במאי 2005
↑  אלי אשד, ‏הייתי בגן עדן, ועכשיו הלב פצוע, באתר גלובס, 24 במאי 2005
↑  ישי קיצ'לס, עכבר העיר, גן עדן עכשיו (טייק 2), באתר הארץ, 19 ביוני 2006
↑  ניר נתן, לוס אנג'לס, ‏הסרט "ממלכת גן עדן" גרף 20 מיליון ד' בשלושת הימים הראשונים להקרנתו, באתר גלובס, 9 במאי 2005
↑  יאיר רוה, "גלדיאטור 2": לוחם עם קוצב לב מקולקל, באתר כלכליסט, 13 בנובמבר 2024
↑  יאיר רוה, "נפוליאון": סצנות קרב מרהיבות בסרט שלא חף מבעיות, באתר כלכליסט, 18 בדצמבר 2023
| סרטים בבימויו של רידלי סקוט |
| --- | --- | --- |
| שנות ה-70 של המאה ה-20 | הדואליסטים (1977) • הנוסע השמיני (1979) |  |
| שנות ה-80 של המאה ה-20 | בלייד ראנר (1982) • אגדה (1985) • זר שומר עלי (1987) • גשם שחור (1989) |  |
| שנות ה-90 של המאה ה-20 | תלמה ולואיז (1991) • 1492: מעבר לאופק (1992) • ים של חברים (1996) • ג'י איי ג'יין (1997) |  |
| העשור הראשון של המאה ה-21 | גלדיאטור (2000) • חניבעל (2001) • בלאק הוק דאון (2001) • אנשי המזימות (2003) • ממלכת גן עדן (2005) • שנה מופלאה (2006) • אמריקן גנגסטר (2007) • גוף השקרים (2008) |  |
| העשור השני של המאה ה-21 | רובין הוד (2010) • פרומתאוס (2012) • היועץ (2013) • אקסודוס: אלים ומלכים (2014) • להציל את מארק וואטני (2015) • הדו-קרב האחרון (2020) |  |
| שנות ה-20 של המאה ה-21 | בית גוצ'י (2021) • נפוליאון (2023) • גלדיאטור 2 (2024) |  |
| --- | --- |
בקרת זהויות :  NLI: 987007446082505171  PLWABN: 9810656147205606  BIBSYS: 90782001  BNE: XX901489  BnF: cb12568266z (data)  CANTIC: a11843640  CiNii: DA11747198  GND: 119070405  ICCU: TO0V074955  ISNI: 0000 0001 1689 9928  LCCN: no91006599  LNB: 000190061  MusicBrainz: 31ff73b6-6049-4922-9ff8-6e59c37960ec  NDL: 00867104  NKC: js20050516009  NLA: 35168141  NLK: KAC200103605  NTA: 069614288  RERO: 02-A005559878  SELIBR: 283696  SNAC: w6ff4p1k  SUDOC: 034990275  Trove: 849608  ULAN: 500471125  VIAF: 95126970   WorldCat (עם VIAF): 95126970
דליריום

| --- | --- |
 תחום:  פסיכיאטריה 
 תסמינים:  פסיכוזה, הפרעת דיבור, הפרעת שינה, הסחת דעת, הפרעת חשיבה, הפרעת זיכרון, דיסאוריינטציה, affect lability 
 טיפול:  קווטיאפין, אולנזפין, ריספרידון, הלופרידול
 קישורים ומאגרי מידע
 InfoMed:  דליריום
 eMedicine:  288890 
 DiseasesDB:  29284
 MeSH:  D003693
 MedlinePlus:  000740
 סיווגים
 ICD-10:  F05
 ICD-11:  6D70 
 
דֵּלִירְיוּם (Delirium, לפי מילון מונחי האקדמיה ללשון העברית: הֲזָיָה) הוא מצב של בלבול חריף, המתאפיין בירידה קוגניטיבית חריפה לצד שינויים תנודתיים במצב ההכרה. הסממן הבולט ביותר של מצב זה הוא ירידה ברמת הקשב. זהו מצב שכיח וגורם משמעותי לתחלואה ולתמותה, בפרט בקרב אוכלוסייה מבוגרת, המאושפזת במוסדות רפואיים. דליריום עלול להיגרם גם ממגוון תרופות כמו פרוטיאזין, טונייט, טרבמין ועוד.
ישנן סיבות רבות העלולות לגרום לדליריום, אולם מקובל כי מצב זה מתפתח באנשים המועדים לכך, וכי ככל שהמועדות גבוהה יותר, כך קטן השינוי הדרוש ליציאה מאיזון ולהשראת דליריום. על כן, מודעות לגורמי הסיכון והתייחסות אליהם בטרם מתפתח המצב, עשויות להפחית משמעותית את הסיכויים להתפתחותו.
הדליריום נבדל מהקיהיון (דמנציה) בעיקר בהופעתו החריפה ובמהלכו התנודתי, אך קיים ביניהם קשר, ולעיתים אף חפיפה.
אפידמיולוגיה

דליריום הוא מצב שכיח באוכלוסייה, אולם קיימת שונות בדיווחים אודות שיעורי היארעותו בשל הקריטריונים השונים לאבחנה. ההערכות לגבי השכיחות של דליריום במאושפזים נעות בין 18% ל-64%, כאשר בקרב אוכלוסיית הקשישים השיעורים גבוהים אף יותר, במיוחד בעת אשפוז ביחידה לטיפול נמרץ או לאחר ניתוחים נרחבים, כגון ניתוחי אגן. מחוץ למסגרת אשפוזית חריפה, דליריום מתרחש בשיעורים של 25% מהמטופלים בבתי אבות וב-50%–80% במטופלים סופניים.
אטיולוגיה

הסיבות להתפתחות דליריום רבות ומגוונות, ולעיתים מדובר בשילוב של גורמים המוציאים מאיזון אדם עם מועדות גבוהה יותר להתפתחות המצב. הסיבות יכולות להיות הן מערכתיות והן ייחודיות למערכת העצבים, ובפרט למוח. בחלק מהמטופלים עצם האשפוז והשהייה במקום זר עלולים להביא אותם לסף של התפתחות דליריום.
אנטיהיסטמינים

קיימים מגוון תרופות מסוג ה-אנטיהיסטמין אשר עלולות לגרום לדליריום, כולל פרוטיאזין, דיפנהידרמין, דוקסילמין, ועוד.
תרופות, בין אם במרשם רופא, ללא מרשם או תרופות טבעיות, עלולות להשרות דליריום, וגם שינוי במינון עלול לגרום לאותה תוצאה, אלא שהמינון העלול להשרות דליריום משתנה מאדם לאדם כתלות במועדות של אותו אדם לפתח דליריום. בקבוצת התרופות המשרות דליריום נמנות במיוחד תרופות הנוגדות את הפעילות הכולינרגית, סמים ממכרים ותרופות מקבוצת הבנזודיאזפינים. בקרב מטופלים צעירים יותר נפוצים הסמים הממכרים והאלכוהול, או לחלופין הגמילה מהם, כגורם לדליריום. הגמילה מחומרים אלה יכולה להיות פועל יוצא של עצם השהייה באשפוז.
הפרעות מטבוליות שונות אף הן עלולות להשרות דליריום. בכלל ההפרעות הללו נמנות ההפרעות האלקטרוליטריות, לרבות שינויים במאזן הגלוקוז, הנתרן, הסידן והמגנזיום, שינויים בחום הגוף, אי-ספיקה נשימתית הגורמת להיפוקסמיה והיפרקרביה, אי-ספיקת כבד הגורמת לאנצפלופתיה כבדית, אי-ספיקת כליות הגורמת לאורמיה, אי-ספיקת לב הגורמת לגודש נוזלים או לירידה בלחץ הדם, חוסרים של ויטמינים לרבות ויטמין B12, ויטמין B1, חומצה פולית וויטמין B3, התייבשות, תת-תזונה ואנמיה.
מחלות מערכתיות נוספות העלולות להשרות דליריום הן זיהומים, לרבות אלח דם, דלקת בדרכי השתן, דלקת ריאות וצלוליטיס, וכן הפרעות אנדוקריניות בתפקודי הבלוטות המפרישות הורמונים ומחלות אוטואימוניות המערבות את מערכת העצבים המרכזית. מחלות של המוח עצמו גם כן עלולות לגרום למצב של דליריום, ובכללן הפרעות באספקת הדם למוח, מחלות פרכוסיות ומחלות ממאירות. כשלעצמם, אוטמים מוחיים מוקדיים הם סיבה נדירה לדליריום, אולם במטופל עם עתודה מוחית ירודה, כגון מטופל שעבר מספר אוטמים בעברו, השכיחות של דליריום נפוצה יותר.
אנטיהיסטמינים > גורמי סיכון

גיל מבוגר הוא אחד משני גורמי הסיכון המזוהים ביותר עם דליריום. כ-30%–40% מהמאושפזים מעל גיל 65 חווים אירוע של דליריום, ו-10%–15% נוספים נמצאים במצב דליריום בקבלתם לבית חולים. בקרב דיירי בתי אבות מעל גיל 75, מעל 60% חווים אירועים חוזרים של דליריום. גורם הסיכון השני המזוהה ביותר עם דליריום הוא תפקוד קוגניטיבי ירוד עוד קודם להופעת הדליריום, כאשר לא מן הנמנע שישנו קשר מובנה בין הגיל המבוגר לתפקוד הקוגניטיבי הירוד. בכלל המחלות המאופיינות בתפקוד קוגניטיבי ירוד נכלל הקיהיון, כאשר כשני שלישים ממקרי הדליריום מתרחשים במטופלים עם קיהיון. במיוחד מועדים המטופלים שלהם קיהיון עם גופיפי לואי. יתרה מזאת, לעיתים דליריום הוא ביטוי למחלה מוחית שטרם אובחנה אצל המטופל. גם אירוע קודם של דליריום מגביר את הסיכון לחוות אירוע נוסף. גורמים נוספים החושפים את האדם להתפתחות דליריום הם לקות חושית, למשל ירידה בראייה או בשמיעה, שכן פגיעה כזו גורמת לירידה בהתמצאות, וכן מצב בריאותי כללי ירוד ומצב תפקודי בסיסי ירוד, לרבות מחלה גופנית, ריבוי תרופות, תת-תזונה וחוסר ניידות.
גורמי סיכון נוספים האופייניים למוסדות רפואיים הם צנתור שלפוחית השתן, מגבלות גופניות על ניידות לרבות קשירה, שינויים במחזורי השינה ותוספת של שלוש תרופות חדשות או יותר. לאחר ניתוחים קיים סיכון נוסף להתפתחות דליריום, ובמיוחד לאחר ניתוחים מסוימים כמו כאלה הדורשים מעורבות מכונת לב-ריאה, וכן בשל שיכוך כאב שאינו מותאם ותרופות הרדמה מסוימות.
פתופיזיולוגיה

הפתוגנזה של דליריום והאזורים המעורבים בהתפתחותו במוח אינם ידועים לאשורם. במרבית המקרים דליריום נובע מהפרעות מפושטות באזורי המוח, ולא מנגע מוקדי, והדבר גם ניכר בבדיקות אלקטרואנצפלוגרם המדגימות האטה סימטרית בגלי המוח. החסך בקשב המאפיין מצב זה נקשר באזורים רבים בגזע המוח, לרבות התצורה הרשתית, בתלמוס, בקליפת המוח הקדם-מצחית ובאונה הקודקודית, כאשר המסלול העצבי העיקרי המעורב הוא מסלול הסיפון (טגמנטום) הגבי היוצא מהתצורה הרשתית אל הגג מוח הביניים והתלמוס.
חסר של המוליך העצבי אצטילכולין ממלא תפקיד מפתח בהתפתחות דליריום, ובפרט הדבר ניכר לאחר נטילת תרופות בעלות פעילות אנטי-כולינרגית. כמו כן, עודף של דופמין ופעילות של תרופות בעלות פעילות דופמינרגית, לרבות תרופות נגד סימני מחלת פרקינסון, עלול לגרום למצב דמוי דליריום עם חזיונות שווא, תנודות במצב ההכרה ובלבול. דליריום כתוצאה מגמילה מאלכוהול נקשר לפעילות יתר של תאי עצב מפרישי אדרנלין במקום הכחול. מוליכים עצביים נוספים שנקשרו הם סרוטונין וגלוטמט.
תסמינים וסימנים

דליריום מתאפיין בירידה קוגניטיבית חריפה, כאשר הסממן הבולט ביותר הוא הפרעה בקשב, המתבטאת למשל בהסחת דעת בקלות וקושי במעקב אחר הנאמר בשיחה. בנוסף, ייתכנו שינויים ברמת ההכרה, הן לכיוון של עוררות יתר והן לכיוון של ערפול הכרה. תחומים קוגניטיביים נוספים העלולים להיפגע בעת דליריום הם זיכרון, התמצאות, תפישה, תהליכי חשיבה, וכפועל יוצא גם שיפוט ובוחן מציאות. מצב הרוח נוטה להשתנות באופן תכוף, כשמצד אחד המטופל עלול להתנהג בצורה רגזנית ואלימה, ומצד שני הוא עלול להיות אפתי. גם מחזורי השינה עלולים להיות מופרעים, עם שינה מקוטעת בלילה וישנוניות ביום.
אופיו של הדליריום מסווג לשניים לפי ההתנהגות הפסיכומוטורית של המטופל: היפראקטיבי והיפואקטיבי. סוגים אלה מייצגים שני קצוות על קשת התסמינים, אם כי על פי רוב דליריום מסתמן אצל מטופל בצורה מעורבת. בסוג ההיפראקטיבי ניכרים חזיונות שווא בולטים, אי-שקט ועוררות יתר, אשר עלולים להיות מלווים באי-יציבות של מערכת העצבים האוטונומית, וזהו מצב מסכן חיים. סוג זה מתאים לתסמונת גמילה מאלכוהול. בקצה השני, בסוג ההיפואקטיבי המטופל מכונס בעצמו ושקט, ניכרת אפתיה וההתנהגות איטית. סוג זה מתאים דווקא להרעלת תרופות מקבוצת הבנזודיאזפינים.
הדליריום מתפתח במהרה על פני שעות עד ימים ונמשך לפרק זמן קצר של ימים עד שבועות. מהלכם של מצב ההכרה והתסמינים תנודתי לאורך היממה, עם נטייה להופעת הבלבול בלילה ובשעות הבוקר המוקדמות, תופעה הנקראת באנגלית sundowning.
מלבד התסמינים והסימנים המאפיינים את הדליריום כשלעצמו, תסמינים וסימנים נוספים יכולים להצביע על האטיולוגיה העומדת מאחורי התפתחותו.
סימן נוסף שיכול להיות בולט בדליריום הוא מצבי רוח משתנים בקצב חד ומהיר(שינויים חדים במצב רוח כמו שמחה, עצב, צחוק, דיכאון ותיסכול).
בדיקות עזר

אף שהאבחנה של דליריום היא קלינית, בדיקות העזר בעת דליריום עשויות לסייע באבחון האטיולוגיה העומדת מאחורי התפתחותו. הבירור המעבדתי הראשוני בדליריום כולל ספירת דם ובדיקת דם לרמות אלקטרוליטים ותפקודי כבד וכליות. מעבר לכך, במטופלים מבוגרים, אשר ההסתמנות של מחלה זיהומית אצלם אינה תמיד מתבטאת בעליית חום, מתבצע בירור זיהומי ראשוני לאיתור זיהומים שכיחים. מאידך, במטופלים צעירים יותר ישנה נטייה לבצע בשלב מוקדם סקירה טוקסיקולוגית של סמים בדם ובשתן. בדיקות נוספות הנכללות במסגרת הבירור הבסיסי הן אק"ג ובדיקות גזים בדם. לעיתים מתבצעת גם בדיקת דימות של המוח, אולם לעיתים קרובות הבדיקה אינה מסייעת באיתור האטיולוגיה. כאשר בבירור הראשוני אין רמז לאטיולוגיה, מורחבת סדרת הבדיקות בהתאם לחשד הקליני.
אבחנה > כלי אבחנה

האבחנה של דליריום היא אבחנה קלינית, כלומר אינה נעזרת בבדיקות עזר, והיא מתבצעת ליד מיטת החולה לאחר בחינה מדוקדקת של תולדות החולה והבדיקה הגופנית.